CELEX: 62019CN0364
Language: el
Date: 2019-05-07 00:00:00
Title: Υπόθεση C-364/19: Αίτηση προδικαστικής αποφάσεως την οποία υπέβαλε το Tribunalul Galați (Ρουμανία) στις 7 Μαΐου 2019 — XU κ.λπ. κατά SC Credit Europe Ipotecar IFN SA και Credit Europe Bank

26.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/19
            
         
      Αίτηση προδικαστικής αποφάσεως την οποία υπέβαλε το Tribunalul Galați (Ρουμανία) στις 7 Μαΐου 2019 — XU κ.λπ. κατά SC Credit Europe Ipotecar IFN SA και Credit Europe Bank
      (Υπόθεση C-364/19)
      (2019/C 288/25)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Galați
      
         Διάδικοι στην υπόθεση της κύριας δίκης
      
      
         Ενάγοντες-εκκαλούντες: XU, YV, ZW, AU, BZ, CA, DB, EC
      
         Εναγόμενες-εκκαλούσες: SC Credit Europe Ipotecar IFN SA και Credit Europe Bank NV
      
         Προδικαστικά ερωτήματα
      
      
                  1)
               
               
                  Έχουν το άρθρο 1, παράγραφος 2 και το άρθρο 4, παράγραφος 2, της οδηγίας 93/13/ΕΟΚ (1), όπως ερμηνεύθηκαν στην υπόθεση C-186/16, Andriciuc κ.λπ., την έννοια ότι, στην περίπτωση ρήτρας περί συναλλαγματικού κινδύνου η οποία επαναλαμβάνει εθνική διάταξη, το εθνικό δικαστήριο υποχρεούται να εξετάσει κατά προτεραιότητα τη σημασία της απαγορεύσεως του άρθρου 1, παράγραφος 2, της οδηγίας ή την τήρηση εκ μέρους του επαγγελματία της υποχρεώσεως ενημερώσεως που ρυθμίζεται στο άρθρο 4, παράγραφος 2, της οδηγίας, χωρίς προηγούμενη εκτίμηση των διατάξεων του άρθρου 1, παράγραφος 2, της οδηγίας;
               
            
                  2)
               
               
                  Έχουν το άρθρο 1, παράγραφος 2, και το άρθρο 4, παράγραφος 2, της οδηγίας 93/13/ΕΟΚ, την έννοια ότι, σε περίπτωση μη τηρήσεως της υποχρεώσεως ενημερώσεως του καταναλωτή, η οποία προηγείται της συνάψεως της συμβάσεως δανείου, o επαγγελματίας μπορεί να επικαλεσθεί τις διατάξεις του άρθρου 1, παράγραφος 2, της οδηγίας, ώστε η συμβατική ρήτρα περί συναλλαγματικού κινδύνου η οποία επαναλαμβάνει εθνική νομοθετική διάταξη να εξαιρείται από την εκτίμηση του καταχρηστικού χαρακτήρα;
               
            
         (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ 1993, L 95, σ. 29).